b"\n_START_ARTICLE_\nSolsangen\n_START_PARAGRAPH_\nSolsangen eller Skabningernes lovsang, ofte blot kaldt Solsangen p\xc3\xa5 dansk, er digtet af Frans af Assisi (1182- 1226). Den indg\xc3\xa5r i Den Danske Salmebog _NEWLINE_Solsangen er blevet til over l\xc3\xa6ngere tid. S\xc3\xa5ledes er den f\xc3\xb8rste del af Solsangen blev digtet, da Frans opholdt sig i et enebo, der siden er blevet et lille kloster ved navn La Foresta n\xc3\xa6r Rieti, mens de sidste strofer om broder D\xc3\xb8d f\xc3\xb8rst er digtet, da Frans l\xc3\xa5 meget syg i San Damiano uden for Assisi._NEWLINE_N\xc3\xa5r alt kaldes broder eller s\xc3\xb8ster, er det udtryk for, at alt er skabt af Gud, der er vor f\xc3\xa6lles Fader. Af samme grund har selv naturen krav p\xc3\xa5 respekt og hensyn. P\xc3\xa5 Frans\xe2\x80\x99 tid var det ellers ikke det almindelige syn p\xc3\xa5 naturen._NEWLINE_P\xc3\xa5 Frans\xe2\x80\x99 tid var latin det sprog, man s\xc3\xa6dvanligvis skrev p\xc3\xa5. Frans kunne godt have digtet Solsangen p\xc3\xa5 latin - m\xc3\xa5ske med lidt hj\xc3\xa6lp af sin n\xc3\xa6re ven, frater Leo, men han valgte det talte sprog, en tidlig udgave af italiensk. Af samme grund er digtet ogs\xc3\xa5 sproghistorisk interessant, for det er viser et trin i udviklingen fra latin til italiensk. N\xc3\xa5r noget kaldes s\xc3\xb8ster og andet broder, skyldes det, at substantiver, der er femininum p\xc3\xa5 latin / italiensk, selvf\xc3\xb8lgelig kaldes s\xc3\xb8ster, mens ord i maskulinum kaldes broder. Brugen af neutrum kendes ikke p\xc3\xa5 italiensk - eller fransk og spansk - , for neutrumsord blev allerede i senantikken sl\xc3\xa5et sammen med maskulinum._NEWLINE_I kilden er den italienske tekst gengivet efter Opuscula Sancti Patris Francisci Assisiensis, denuo edidit iuxta codices mss. Caietanus Esser O.F.M., Grottaferrata 1978. Den danske overs\xc3\xa6ttelse bygger p\xc3\xa5 Johannes J\xc3\xb8rgensens overs\xc3\xa6ttelse i: Den hellige Frans af Assisi, Katolsk Forlag 1976._NEWLINE_Pave Frans brugte Laudato Si' som titel til sin klimadebatbog eller encyklika af samme navn fra 2015."